Дисциплина троскок у женској конкуренцији уврштена је у програм светских првенстава у дворани од 4. Светског првенства у дворани 1993. у Торонту. Закључно са Светским првенством 2016. у Портланду, медаље су освајале представнице 16 земаља, а највише успеха имале су представнице Русије са 9 освојених медаља, од тога 4 златне, 3 сребрне и 2 бронзане. Најуспешније појединке биле су актуелна светска рекордерка Рускиња Татјана Лебедева и Британка Ашја Хансен, обе са по 3 медаље: 2 златне и 1 сребрном. Светски рекорд износи 15,36 метара, а постигнут је на Светском првенству 2004. у Будимпешти.